CELEX: 52006PC0776
Language: lt
Date: 2006-12-08
Title: Pasiūlymas Tarybos sprendimas Tarybos sprendimas dėl Bendrijos pozicijos Asociacijos taryboje dėl Europos ir Viduržemio jūros šalių susitarimo, steigiančio Europos Bendrijų ir jų valstybių narių bei Tuniso Respublikos asociaciją, 84 straipsnio įgyvendinimo

Svarbus teisinis pranešimas

|

52006PC0776

Pasiūlymas Tarybos sprendimas Tarybos sprendimas dėl Bendrijos pozicijos Asociacijos taryboje dėl Europos ir Viduržemio jūros šalių susitarimo, steigiančio Europos Bendrijų ir jų valstybių narių bei Tuniso Respublikos asociaciją, 84 straipsnio įgyvendinimo  /* KOM/2006/0776 galutinis */  

	[pic] | EUROPOS BENDRIJŲ KOMISIJA |Briuselis, 8.12.2006KOM(2006) 776 galutinisPasiūlymasTARYBOS SPRENDIMASTarybos sprendimas dėl Bendrijos pozicijos Asociacijos taryboje dėl Europos ir Viduržemio jūros šalių susitarimo, steigiančio Europos Bendrijų ir jų valstybių narių bei Tuniso Respublikos asociaciją, 84 straipsnio įgyvendinimo(pateikta Komisijos)AIŠKINAMASIS MEMORANDUMAS1. Asociacijos susitarimai sudaro Europos Sąjungos santykių su Barselonos procese dalyvaujančiomis šalimis teisinį pagrindą.2. Atsižvelgiant į didėjantį dėl Europos ir Viduržemio jūros šalių susitarimų ir kaimynystės politikos įgyvendinimo techninį ES santykių su Viduržemio jūros pietų šalimis sudėtingumą, šių susitarimų institucijų veiklą būtina priderinti prie tokios raidos. Todėl, siekiant prižiūrėti partnerystės prioritetų įgyvendinimą ir teisės aktų derinimą, prie Europos ir Viduržemio jūros susitarimų šalių asociacijos komitetų įsteigti pakomitečiai.3. ES ir Tuniso asociacijos susitarimas įsigaliojo 1998 m. kovo 1 d. Jau įsteigti šeši pakomitečiai: „Vidaus rinkos“, „Pramonės, prekybos ir paslaugų“, „Transporto, aplinkos ir energijos“, „Mokslinių tyrimų ir naujovių“, „Žemės ūkio ir žuvininkystės“ ir „Teisingumo ir saugumo“. Be to, įsteigtas muitinės bendradarbiavimo komitetas ir socialinių reikalų darbo grupė.4. Žmogaus teisės ir pagrindinės laisvės yra Europos Sąjungos ir jos Viduržemio jūros partnerių santykius reglamentuojančio teisinio pagrindo sudėtinė ir esminė dalis tiek Barselonos proceso ir (arba) partnerystės su Viduržemio jūros šalimis regioniniu atžvilgiu, tiek turint omenyje dvišalius asociacijos susitarimus su Viduržemio jūros šalimis partnerėmis.5. Atsižvelgdama į tai ir laikydamasi ES bei Tuniso sutarto Kaimynystės politikos veiksmų plano, Komisija siūlo oficialiai įsteigti naują „Žmogaus teisių ir demokratijos“ pakomitetį, kuris papildytų asociacijos susitarimu jau numatytus ar įsteigtus pakomitečius arba grupes.6. ES lygmeniu pakomitečiui bus pirmininkaujama laikantis tokių pat taisyklių, kokios taikomos Asociacijos komiteto pirmininkavimui. Aptariant Europos Sąjungos sutarties V ir VI antraštinės dalies reglamentuojamus klausimus, pakomitečiui pirmininkaus šalis, pirmininkaujanti Tarybai ir kartu išreikšsianti valstybių narių poziciją. Tokiais atvejais Komisija aktyviai dalyvaus apibrėžiant pakomitečio posėdžių gaires ir tikslus.7. Tikslai, pakomitečio kompetencijos klausimai ir įgyvendinimo būdai nustatyti priede pateiktose darbo tvarkos taisyklėse. Pakomitečio uždaviniai ir darbo tvarkos taisyklės neoficialiai apsvarstyti su Tuniso valdžios institucijomis.PasiūlymasTARYBOS SPRENDIMASTarybos sprendimas dėl Bendrijos pozicijos Asociacijos taryboje dėl Europos ir Viduržemio jūros šalių susitarimo, steigiančio Europos Bendrijų ir jų valstybių narių bei Tuniso Respublikos asociaciją, 84 straipsnio įgyvendinimoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 300 straipsnio 2 dalies antrąją pastraipą,atsižvelgdama į Komisijos pasiūlymą[1],kadangi:(1) Europos ir Viduržemio jūros šalių susitarimas, steigiantis Europos Bendrijų ir jų valstybių narių bei Tuniso Respublikos asociaciją, sudarytas 1995 m. liepos 17 d. ir įsigaliojo 1998 m. kovo 1 d.(2) Šio susitarimo 84 straipsnyje tvirtinama, kad Asociacijos taryba gali nuspręsti įsteigti susitarimui įgyvendinti reikalingas darbo grupes ar struktūras,NUSPRENDĖ:1 straipsnisPozicija, kurios dėl 84 straipsnio įgyvendinimo turi laikytis Bendrija Europos ir Viduržemio jūros šalių susitarimu, steigiančiu Europos Bendrijų ir jų valstybių narių bei Tuniso Respublikos asociaciją, įsteigtoje Asociacijos taryboje, grindžiama šio sprendimo priede pateikiamo Asociacijos tarybos sprendimo projektu.2 straipsnisPakomitetis sudaromas iš Europos bendrijos bei jos valstybių narių ir Tuniso Respublikos Vyriausybės atstovų, jam pirmininkauja pakaitomis abi susitarimo šalys. Europos bendrijos ir jos valstybių narių vardu Europos Komisijos atstovas pirmininkaus pakomitečiui ir kalbės Bendrijos kompetencijos klausimais. Aptariant Europos Sąjungos sutarties V ir VI antraštinės dalies reglamentuojamus klausimus, ES poziciją išreikš Tarybai pirmininkaujančios šalies atstovas. Bus užtikrinamas visiškas ES pozicijos nuoseklumas. Valstybės narės bus informuojamos ir kviečiamos į pakomitečio posėdžius.Priimta Briuselyje,Tarybos varduPirmininkasPRIEDAS2006 m. sausio 1 d. projektasES IR TUNISO ASOCIACIJOS TARYBOS SPRENDIMASdėl „Žmogaus teisių ir demokratijos“ pakomitečio steigimoES ir Tuniso Asociacijos taryba,atsižvelgdama į Europos ir Viduržemio jūros šalių susitarimą, steigiantį Europos Bendrijų ir jų valstybių narių bei Tuniso Respublikos asociaciją,kadangi:1.  Pagarba demokratiniams principams, žmogaus teisėms ir pagrindinės laisvėms yra Europos Sąjungos (ES) ir jos Viduržemio jūros partnerių santykius reglamentuojančio teisinio pagrindo sudėtinė ir esminė dalis.2.  Atsižvelgiant į šio klausimo kaip esminio asociacijos susitarimo aspekto svarbą, jis deramai bus svarstomas įvairiuose susitarimu įsteigtose struktūrose.3.  Kaimynystės politikos tikslai – didelio užmojo, grindžiami tarpusavyje pripažinta pagarba bendrosioms vertybėms, tarp jų demokratijai, teisinei valstybei, tinkamam valdymui ir žmogaus teisėms.4.  Dėl Europos ir Viduržemio jūros šalių susitarimų įgyvendinimo ir tolesnio Europos bei Viduržemio jūros šalių bendradarbiavimo didėja techninis ES santykių su Viduržemio jūros pietų šalimis sudėtingumas.5.  Įgyvendinami partnerystės prioritetai ir derinami teisės aktai. ES įgaliojimus apibrėžia teisinis pagrindas, kuriuo remiantis galima plėtoti santykius su Viduržemio jūros šalimis, atsižvelgiant į bendrą Barselonos proceso nuoseklumą ir pusiausvyrą.6.  Siekdama sudaryti tinkamą institucinį pagrindą bendradarbiavimui stiprinti, Asociacijos Taryba jau priėmė sprendimą įsteigti Asociacijos komiteto pakomitečius.7.  Susitarimo 84 straipsnyje numatyta sudaryti susitarimui įgyvendinti reikalingas darbo grupes arba struktūras,NUSPRENDĖ:Vienintelis straipsnisPrie ES ir Tuniso Asociacijos komiteto įsteigiamas „Žmogaus teisių, demokratijos ir valdymo“ pakomitetis ir patvirtinamos 1 priede pateikiamos jo darbo tvarkos taisyklės.„Žmogaus teisių, demokratijos ir valdymo“ pakomitečio kadencijos metu iškilę klausimai galės būti nagrinėjami aukštesniu lygmeniu, vykstant ES ir Tuniso politiniam dialogui.Asociacijos komitetas imasi kitų tinkamam pakomitečio darbui užtikrinti reikalingų priemonių ir apie tai informuoja Asociacijos tarybą.Šis sprendimas įsigalioja jo priėmimo dieną.Priimta, [data]Asociacijos tarybos vardu1 PRIEDASDarbo tvarkos taisyklėsES ir Tuniso pakomitetis Nr. 7Žmogaus teisės ir demokratija1. Sudėtis ir pirmininkavimasPakomitetis sudaromas iš Europos bendrijos bei jos valstybių narių ir Tuniso Respublikos Vyriausybės atstovų. Jam pakaitomis pirmininkauja abi šalys.2. VaidmuoPakomitetis pavaldus Asociacijos komitetui, kuriam jis atsiskaito po kiekvieno posėdžio. Pakomitetis neturi įgaliojimo priimti sprendimų, tačiau gali teikti pasiūlymus Asociacijos komitetui.3. KlausimaiPakomitetis svarsto asociacijos susitarimo įgyvendinimą toliau išvardytose srityse. Be to, pakomitetis yra pagrindinė techninė ES ir Tuniso kaimynystės politikos veiksmų žmogaus teisių ir demokratijos srityje įgyvendinimo priežiūros struktūra. Visų pirma jis vertina teisės aktų derinimo, įgyvendinimo ir taikymo pažangą. Prireikus valstybinių institucijų bendradarbiavimo iniciatyvos bus svarstomos atsižvelgiant į Kaimynystės veiksmų planą. Pakomitetis vertina padarytą pažangą, tiria visas toliau išvardytose srityse galinčias kilti problemas ir siūlo priemones, kurių būtų galima imtis.3.a – Teisinė valstybė ir demokratija, ypač demokratijos ir teisinės valstybės stiprinimas, teisingumo nepriklausomybė, teisė į teisingumą ir jo modernizacija.3.b – Svarbiausių tarptautinių konvencijų žmogaus ir pagrindinių teisių srityje ratifikavimas bei įgyvendinimas ir Tuniso pasirašytų susitarimų neprivalomųjų protokolų ratifikavimo pažanga.3.c – Nacionalinių institucijų administracinių pajėgumų didinimas.Šis sąrašas nėra išsamus; Asociacijos komitetas gali jį papildyti kitais šios srities klausimais, tarp jų horizontalaus pobūdžio (pavyzdžiui, statistika), visų pirma susijusiais su ES ir Tuniso bendradarbiavimo veiksmų įgyvendinimu. Vienos iš šalių prašymu galės būti svarstomi atskiri klausimai.Pakomitetis gali svarstyti vienos, kelių ar visų nurodytų sričių klausimus.4. SekretoriatasEuropos Komisijos pareigūnas ir Tuniso Vyriausybės pareigūnas kartu atlieka nuolatinių pakomitečio sekretorių funkcijas.Visi su pakomitečiu susiję pranešimai siunčiami pakomitečio sekretoriams.5. PosėdžiaiPakomitetis posėdžiauja kaskart, kai to reikalauja tam tikros aplinkybės, ir bent vieną kartą per metus. Posėdis gali būti sušauktas bet kurios iš šalių prašymu, perduodamu per jų sekretorių, kuris prašymą persiunčia kitai šaliai. Gavęs prašymą dėl pakomitečio posėdžio sušaukimo, kitos šalies sekretorius atsako per 15 darbo dienų.Pakomitečio posėdžiai vyksta abiejų šalių sutartu laiku ir vietoje.Suderinus su pirmininku, kiekvieną šalį į posėdžius kviečia jos sekretorius. Prieš kiekvieną posėdį pirmininkui pranešama apie numatomą kiekvienos šalies delegacijos sudėtį.Jei abi šalys sutinka, į posėdžius pakomitetis gali pakviesti ekspertų specialiai informacijai pateikti.6. Posėdžių darbotvarkėVisi prašymai dėl klausimų įtraukimo į pakomitečio darbotvarkę teikiami pakomitečio sekretoriams.Kiekvienam posėdžiui pirmininkas rengia preliminarią darbotvarkę. Pakomitečio sekretoriai ją pateikia kitai šaliai iki posėdžio likus ne mažiau kaip 10 dienų.Į preliminarią darbotvarkę įtrauktini klausimai sekretoriams pateikiami, likus ne mažiau kaip penkiolikai dienų iki posėdžio. Patvirtinamuosius dokumentus abi šalys turi gauti bent prieš septynias dienas iki posėdžio. Skubiais atvejais atsiųsti pranešimus ir pateikti dokumentus galima ir anksčiau, jei tam pritaria abi šalys.Darbotvarkę pakomitetis tvirtina kiekvieno posėdžio pradžioje.7. ProtokolasPosėdžių protokolą rengia ir po kiekvieno posėdžio suderina abu sekretoriai. Protokolo kopiją kartu su pakomitečio pasiūlymais pakomitečio sekretoriai pateikia Asociacijos komiteto sekretoriams ir pirmininkui.8. ViešumasJei nenutariama kitaip, pakomitečių posėdžiai uždari, atitinkami protokolai konfidencialūs.[1] OL C [...], [...], p. [...].